CELEX: 32008R0400
Language: hu
Date: 2008-05-05 00:00:00
Title: A Bizottság 400/2008/EK rendelete ( 2008. május 5. ) az Oszáma bin Ládennel, az Al-Qaida hálózattal és a Tálibánnal összeköttetésben álló egyes személyekkel és szervezetekkel szemben meghatározott szigorító intézkedések bevezetéséről szóló 881/2002/EK tanácsi rendelet 95. alkalommal történő módosításáról

6.5.2008   
            
            
               HU
            
            
               Az Európai Unió Hivatalos Lapja
            
            
               L 118/14
            
         
      A BIZOTTSÁG 400/2008/EK RENDELETE
   
   (2008. május 5.)
   az Oszáma bin Ládennel, az Al-Qaida hálózattal és a Tálibánnal összeköttetésben álló egyes személyekkel és szervezetekkel szemben meghatározott szigorító intézkedések bevezetéséről szóló 881/2002/EK tanácsi rendelet 95. alkalommal történő módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Oszáma bin Ládennel, az Al-Qaida hálózattal és a Tálibánnal összeköttetésben álló egyes személyekkel és szervezetekkel szemben meghatározott szigorító intézkedések bevezetéséről, valamint az egyes termékek és szolgáltatások Afganisztánba történő kivitelének tilalmáról, a repülési tilalom megerősítéséről és az afganisztáni Tálibánt illető pénzkészletek és egyéb pénzügyi források befagyasztásáról szóló, 467/2001/EK tanácsi rendelet hatályon kívül helyezéséről szóló 881/2002/EK tanácsi rendeletre (1) és különösen annak 7. cikke (1) bekezdésének első francia bekezdésére,
   mivel:
   
               (1)
            
            
               A 881/2002/EK rendelet I. melléklete felsorolja azokat a személyeket, csoportokat és szervezeteket, amelyekre a rendeletnek megfelelően a pénzkészletek és pénzügyi források befagyasztása vonatkozik.
            
         
               (2)
            
            
               2008. április 21-én az Egyesült Nemzetek Biztonsági Tanácsának szankciós bizottsága arról határozott, hogy módosítja azon személyek, csoportok és szervezetek listáját, amelyekre vonatkozóan alkalmazni kell a pénzkészletek és gazdasági források befagyasztását. Az I. mellékletet ennek megfelelően módosítani kell.
            
         
               (3)
            
            
               Az e rendeletben foglalt intézkedések hatékonyságának biztosítása érdekében a rendeletnek azonnal hatályba kell lépnie,
            
         ELFOGADTA EZT A RENDELETET:
   1. cikk
   A 881/2002/EK rendelet I. melléklete az e rendelet mellékletében megállapítottak szerint módosul.
   2. cikk
   E rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. május 5-én.
      
         
            a Bizottság részéről
         
         Eneko LANDÁBURU
         
         
            külkapcsolatokért felelős főigazgató
         
      
   
   
      (1)  HL L 139., 2002.5.29., 9. o. A legutóbb a 374/2008/EK bizottsági rendelettel (HL L 113., 2008.4.25., 15. o.) módosított rendelet.
   
      MELLÉKLET
      A 881/2002/EK rendelet I. melléklete a következőképpen módosul:
      A „Természetes személyek” pont a következő bejegyzésekkel egészül ki:
      
         
                     „(1)
                  
                  
                     Suhayl Fatilloevich Buranov (más néven: Suhayl Fatilloyevich Buranov). A név eredeti írásmódja: Бypaнов Суxайл Фатиллоевич. Cím: Massiv Kara-Su-6, building 12, apt. 59, Taskent, Üzbegisztán. Születési ideje: 1983. Születési helye: Taskent, Üzbegisztán. Állampolgársága: üzbég. Egyéb információ: a) az Islamic Jihad Group egyik vezetője; b) az aknákra és robbanóanyagokra vonatkozó különleges kiképzésen vett részt a Khost tartományban található Al-Qaida táborban; c) a Tálibán oldalán afganisztáni és pakisztáni katonai műveletekben vett részt; d) az Üzbegisztánban 2004-ben elkövetett terrorista támadások egyik szervezője; e) 2000-ben büntetőeljárások sora indult ellene az Üzbég Köztársaság büntető törvénykönyvének alábbi cikkei alapján: a 159. cikk 3. része (az Üzbég Köztársaság alkotmányos rendjének megsértése) és a 248. cikk (fegyverek, lőszer, robbanóanyagok vagy robbanószerkezetek engedély nélküli tartása); f) letartóztatását elrendelték.
                  
               
                     (2)
                  
                  
                     Najmiddin Kamolitdinovich Jalolov. A név eredeti írásmódja: Жалолов Ηажмиддин Камолитдинович. Címe: S. Jalilov Street 14, Khartu, Andizsán régió, Üzbegisztán. Születési ideje: 1972. Születési helye: Andizsán régió, Üzbegisztán. Állampolgársága: üzbég. Egyéb információ: a) az Islamic Jihad Group egyik vezetője; b) az aknákra és robbanóanyagokra vonatkozó különleges kiképzésen vett részt Al-Qaida táborokban; c) a Tálibán oldalán afganisztáni és pakisztáni katonai műveletekben vett részt; d) az Üzbegisztánban 1999-ben és 2004-ben elkövetett terrorista támadások egyik szervezője; e) 1999 márciusában büntetőeljárások sora indult ellene az Üzbég Köztársaság büntető törvénykönyvének alábbi cikkei alapján: 154. cikk (zsoldos tevékenységek), 155. cikk (terrorizmus), 156. cikk (etnikai, faji vagy vallási gyűlöletre izgatás), 159. cikk (az Üzbég Köztársaság alkotmányos rendjének megsértése), 242. cikk (bűnszervezet alakítása) és 244. cikk (bűncselekményről vagy annak eltitkolásáról való jelentéstételi kötelezettség elmulasztása); f) letartóztatását elrendelték.”